ועדת החוקה, חוק ומשפט, כנסת 25, פרוטוקול מספר 221, 2024-01-03 00:00

שמחה רוטמן: אני פותח את ישיבת ועדת החוקה, חוק ומשפט

שמחה רוטמן:  על סדר היום הארכת הצעת תקנות הדיינים (הוראת שעה-חרבות ברזל) (סדרי דין בבתי דין רבניים), התשפ"ד-2023

שמחה רוטמן:  התקנות האלו נובעות מאותו פער בעייתי בעינינו בין מה שקורה בבתי הדין לבין מה שקורה בבית המשפט אבל בניגוד למה שאתם חושבים, לא בגלל שאנחנו רוצים להקל על בתי הדין אלא להפך, אנחנו היינו רוצים שתקנות בנוגע לבתי המשפט גם הן יהיו באישור ועדה

שמחה רוטמן:  לכן מצד אחד אנחנו במידה מסוימת כועסים על התלמיד שבא לשיעור וזו בעיה

שמחה רוטמן:  מצד שני אנחנו עדיין כועסים על התלמיד שבא לשיעור כי הוא מגיע לשיעור מאוחר

שמחה רוטמן:  אני חושב שזו כבר פעם שלישית שאנחנו עושים את התקנות האלה ברטרו

שמחה רוטמן:  הצפי להן ידוע, נכון שלכם יש פרוצדורה קצת יותר קשה, התייעצות, חתימות וכולי וזה לוקח זמן וכבר הייתם ערוכים בשבוע שעבר, אבל את תנאי המגרש האלה אתם מכירים לא מהיום והיה מן הראוי להיערך קצת יותר מוקדם כדי שלא נצטרך עוד פעם להכין את התקנות האלה רטרו

שמחה רוטמן:  אני הייתי ערוך לתקנות האלה, גם בוועדה, כבר בשבוע שעבר

טלי גוטליב: יושב-ראש הוועדה גם מקדיש לזה זמן

טלי גוטליב:  הוועדה מסודרת כאן בצורה מאוד מאוד סדורה

טלי גוטליב:  אין מצב שנצטרך להאריך משהו בזמן ולא יהיה כאן כינוס ולא יהיה כאן זמן

טלי גוטליב:  לנו כמחוקקים זה נראה תמיד צורם כשעושים חקיקה רטרואקטיבית

שמחה רוטמן: שוב אני אומר שאני מבין את הנסיבות

שמחה רוטמן:  אם נקריא את הנסיבות בצורה פשוטה, הנסיבות הן משפט הפתיחה של התקנות:     "בתוקף סמכותי לפי סעיף 27(א)(1) לחוק הדיינים, התשט"ו-1955 (להלן – החוק), בהסכמת נשיא בית הדין הרבני הגדול, ובהתייעצות עם חבר דייני בית הדין הרבני הגדול ומועצת הרבנות הראשית לישראל, ובאישור ועדת החוקה, חוק ומשפט של הכנסת, לפי סעיף 27(ב) לחוק, אני מתקין תקנות אלה"

שמחה רוטמן:      בשביל התקנות האלה צריך התייעצות עם לפחות שלושה גורמים וכל אחד מהגורמים גם כולל כמה אנשים

שמחה רוטמן:  האירוע כאן מורכב

רפי רכס: כדי להסיק את המסקנות ועוד היה מרווח של חודש

שמחה רוטמן: נכון

שמחה רוטמן:  תציגו בקצרה את התקנות, את הצורך בהן ואת השינויים שהיו בפעם הקודמת

רפי רכס: בתקנות יש שני סעיפים בלבד כאשר בסעיף אחד לקחנו קצת יותר מרווח נשימה

רפי רכס:  כתבנו שלושה חודשים ומשרד המשפטים הסכים למקסימום חודש וחצי

רפי רכס:  אם כן, בואו נגיע לחודשיים וכולם יהיו מאושרים

רפי רכס:  בעוד חודשיים נשתדל להיות ילדים טובים מבחינת לוחות הזמנים וגם נוכל לראות את התגובות בשטח

רפי רכס:  זה לגבי הטווח

רפי רכס:      התיקון השני הוא הרבה יותר משמעותי

רפי רכס:  התיקון הוא תיקון מהותי לגבי ההתייחסות לאותם מקרים לא מוכרים

רפי רכס:  זאת אומרת, אל בית הדין מוגשת תביעה/בקשה ואני לא יודע בדיוק מה המצב של בעלי הדין, בגרסה של בתי המשפט בהתחלה נאמר "הוכח"

רפי רכס:  כלומר, בית המשפט לא ידון אלא אם תהיה הוכחה

רפי רכס:  לבקשתנו הוועדה הסכימה לשנות את זה ל"התרשם" כאשר אין את אותם תנאים

רפי רכס:  אני רואה שבעקבות זה גם בתי המשפט תיקנו ל"התרשם" שזה סביר יותר

שמחה רוטמן: מהבחינה הזאת אתם בעצם הסטארט-אפ של מערכת המשפט

רפי רכס: מהבחינה הזאת אנחנו קצת יותר דינמיים כי יש לנו קשר הרבה יותר קל עם המזכירים הראשיים

רפי רכס:  אין לי אפשרות לתת נתונים למחשב לגבי הפידבק של הציבור לתקנה הזאת

רפי רכס:  שלחתי מייל משותף לכל המזכירים הראשיים והתשובה הייתה - ולכן השינוי הזה עליו אנחנו מדברים חשוב – שאכן בתחילת המלחמה, ממש בימים הראשונים, בשבועות הראשונים, בעיקר באזור הדרום, אנשים באמת העדיפו לבטל דיונים

רפי רכס:  הם היו במצב אחר והעדיפו לבטל דיונים אבל עכשיו המצב השתנה

רפי רכס:  רוב גדול מאוד, כמעט מוחלט, של בעלי הדין, כולל אלה שהם במילואים, משפחות שנעקרו זמנית ממקומן, העדיפו לקיים את הדיונים

רפי רכס:  לכן היפכנו את המצב

רפי רכס:  זאת אומרת, אדם שרוצה שישתנה המצב, הוא זה שצריך לפנות, מה עוד ש"השוכנע", התברר – ביררתי זאת - שלא אצלנו וגם לא בבתי המשפט הוא לא יישומי

רפי רכס:  היו אפילו כמה טעויות בערכאות מאוד גבוהות בגלל הדבר הזה

שמחה רוטמן: כן

שמחה רוטמן:  קיבלתי על זה פידבקים

רפי רכס: לפי קריאת השטח מי שנמצא במצב הזה – יפנה

רפי רכס:  הוספנו את סעיף 4 לגבי אותם אלה שלא יכולים להשיב כי הם נמצאים עכשיו בתוך עזה ואין להם אפילו טלפון

רפי רכס:  כשהם חוזרים, הם יכולים לפנות כולל לוחות הזמנים של יישוב סכסוך

שמחה רוטמן: בסדר

נועה ברודסקי לוי: אני אומר בכל זאת מה מטריד אותי

נועה ברודסקי לוי:  אני לחלוטין מבינה את ההיגיון אבל זה כן שונה ממה שקיים היום בהודעה לגבי בתי המשפט

שמחה רוטמן: נכון

שמחה רוטמן:  זה מה שגם קרה בפעם הקודמת

שמחה רוטמן:  אנחנו עשינו את השינויים כאן בוועדה ואז בתי המשפט התאימו

נועה ברודסקי לוי: אני מבינה שאחר כך היה איזשהו קושי אבל מבחינת התקנות עצמן לא היה פער

נועה ברודסקי לוי:  עכשיו אנחנו כן יוצרים איזשהו פער בין בתי המשפט לבתי הדין

רפי רכס: בתי המשפט אמרו לנו שאין להם התנגדות בנקודה הזאת

שמחה רוטמן: אני מבין את העניין

שמחה רוטמן:  אני הייתי חושב ומקווה שבתי המשפט גם היו מגיעים לכאן כי באמת אני חושב שלדיון כאן הייתה משמעות הרבה יותר מאשר צו שנחתם על ידי השר בהוראה ואז מתמודדים איתה בשטח

שמחה רוטמן:  הפידבקים ניתנים כאן גם בדיוני המעקב וגם בדיונים האלה וכמו שבפעם הקודמת קודם שינינו את זה בבתי הדין ואז נציגי משרד המשפטים התרשמו מהדיון ואמרו שזה עובד על בתי הדין וזה מה שהוועדה רוצה, ולכן בואו ותעשו את זה גם בבתי המשפט וכי דרכם זה יעבור למי שאחראי על סדרי הדין של בתי המשפט כדי לנסות לייצר את ההתאמות

יעל בלונדהים: בנקודה הזאת כרגע אין נכונות מצד שר המשפטים לשנות

שמחה רוטמן: בסדר

שמחה רוטמן:  אני לא דורש ממנו את זה אבל אני חושב שבסופו של דבר אנחנו חייבים לעשות את ההתאמות למציאות בשטח

נועה ברודסקי לוי: השאלה אם אין חשש לגבי מרוץ הסמכויות בנושא הזה, שייווצר איזשהו פער בין בתי המשפט לבתי הדין

יעל בלונדהים: לכן בנקודה הזאת חידדנו את סעיף קטן (4) שמתייחס גם לתוצאות לעניין מניין הימים לפי החוק להסדר התדיינויות

יעל בלונדהים:  במפורש ציינו שככל שאדם קנה סמכות, למרות שהאפשרות הראשונה לקנות סמכות הייתה של הצד השני בזכות - - -     

שמחה רוטמן: בזכות אותם ההבדלים, זה יתבטל

נועה ברודסקי לוי: אולי כן כדאי לשים לב שלא יהיו קשיים בנושא הזה ושזה יהיה ברור

שמחה רוטמן: אני חושב שהנוסח מאוד ברור

נועה ברודסקי לוי: אני לא מדברת על הנוסח אלא שיובהר

רפי רכס: אני מבהיר, אם משהו לא ברור

יעל בלונדהים: חשוב גם לחדד ולומר שהתקנה כאן קובעת שמי שהגיש הודעה, תהיה הקפאת מועדים לגביו

יעל בלונדהים:  זאת אומרת, זאת לא בקשה

נועה ברודסקי לוי: אין שיקול דעת

שמחה רוטמן: אין שיקול דעת

יעל בלונדהים: אם הגשת הודעה, אתה נכנס להקפאת מועדים

נועה ברודסקי לוי: אני מבינה שהתקופה היא חודשיים

יעל בלונדהים: אנחנו כאן במחלוקת

יעל בלונדהים:  לנו כן חשוב שהתקופה תהיה מקבילה לבתי המשפט, שם התקופה היא חודש

שמחה רוטמן: גם בגלל שההסדר כאן הוא קצת יותר רך והסיטואציה לפי האישור לוקח כאן הרבה מאוד זמן

שמחה רוטמן:  מתוך החודש, בערך שבועיים הם התקופה לתהליך האישור

יעל בלונדהים: אני אומר לגבי זה שההתייעצות וההסכמות עכשיו ניתנו לגבי שלושה חודשים, כך שאנחנו לא צריכים שוב את כל התהליך הזה מהתחלה

יעל בלונדהים:  בפעם הבאה אנחנו נצטרך לבוא לוועדת החוקה בלבד ולא נצטרך את כל שאר ההסכמות

רפי רכס: אני מדבר עכשיו על החודשיים

שמחה רוטמן: זה גם מה שנאמר בפעם הקודמת שזה יהיה וזה לא קרה

יעל בלונדהים: עכשיו זה קרה

שמחה רוטמן: זה לא באמת קורה

שמחה רוטמן:  אם במהלך החודש הראשון עולות תקלות ובעיות בהתאמות ורוצים להכניס שינוי, צריך לעשות שוב את ההתייעצות

שמחה רוטמן:  זה מה שקרה בפעם הזאת

שמחה רוטמן:  הרי בפעם הקודמת היינו באותו סרט בדיוק

יעל בלונדהים: בפעם הקודמת לא התבקשה הסכמה לגבי חצי שנה קדימה

שמחה רוטמן: לי אמרו שנתבקשה גם לגבי הארכות נוספות

יעל בלונדהים:  כמשרד המשפטים אמרנו שאם תינתן הסכמה הרבה קדימה, אנחנו נראה את זה בסדר, אבל פשוט לא נתבקשה

יעל בלונדהים:  עכשיו היא כן נתבקשה שלושה חודשים קדימה

נועה ברודסקי לוי: היה שינוי

רפי רכס: אני לא רואה את הפער

רפי רכס:  כדי לחסוך זמן יקר לוועדה ירדתי לחודשיים

רפי רכס:  אני זה שאסבול מכך אישית

טלי גוטליב: אני בעד חודשיים עם כל זה שיש רעיון נכון בין בתי המשפט לבתי הדין

טלי גוטליב:  בגלל שאנחנו עושים כאן חקיקה רטרו, לא נוח לי עם זה

טלי גוטליב:  בגלל שבבית הדין הרבני, לפי מה שאני שומעת כאן עכשיו, ממילא יש התחשבות גדולה בהקשר הזה

רפי רכס: בפעם הקודמת היו לי שבועיים כדי לבדוק את הפידבק

שמחה רוטמן: אני מדגיש גם לפרוטוקול שהתקנות האלה, בגלל שאנחנו היום ב-3 בינואר, הן עם תחולה רטרו של יומיים

נועה ברודסקי לוי: שזה בעייתי

שמחה רוטמן: זה בעייתי

שמחה רוטמן:  דיברנו על כך - אלה היו דברי הפתיחה שלי – אבל חייבים לעשות את זה

שמחה רוטמן:       הקראה

נועה ברודסקי לוי: הארכת תקנות הדיינים (הוראת שעה-חרבות ברזל) (סדרי דין בבתי דין רבניים) (תיקון), התשפ"ד-2023     בתוקף סמכותי לפי סעיף 27(א)(1) לחוק הדיינים, התשט"ו-1955 (להלן – החוק), בהסכמת נשיא בית הדין הרבני הגדול, ובהתייעצות עם חבר דייני בית הדין הרבני הגדול ומועצת הרבנות הראשית לישראל, - קיבלנו אישורים על כך שזה אכן מתקיים - ובאישור ועדת החוקה, חוק ומשפט של הכנסת, לפי סעיף 27(ב) לחוק, אני מתקין תקנות אלה:     

נועה ברודסקי לוי: בתקנות הדיינים (הוראת שעה – חרבות ברזל) (סדרי דין בבתי דין רבניים), התשפ"ד-2023 (להלן - התקנות העיקריות), בשם התקנות -     

נועה ברודסקי לוי: אחרי "סדרי דין בבתי הדין הרבניים" יבוא "חרבות ברזל – הוראת שעה)

שמחה רוטמן: החליפו את הכותרת

נועה ברודסקי לוי: החליפו את הכותרת אבל את הסדר

נועה ברודסקי לוי: בתקנה 2 לתקנות העיקריות –     

אפרים גליקסברג: בפברואר השנה יש 29 ימים

שמחה רוטמן: אם כן, 29 בפברואר 2024

נועה ברודסקי לוי: בפסקה (2) אחרי "להלן" יבוא "שהגיש לבית הדין הודעה שנבצר ממנו לעשות דבר של סדרי דין או להשתתף בדיון"

במקום פסקה  יבוא: "(4)	נתן בית הדין החלטה או פסק דין בעניינם של בעל דין או בא כוח המפורטים בפסקה (2) שלא הגישו הודעה שנבצר מהם לעשות דבר שבסדרי דין או להתייצב לדיון לפי העניין ובעל הדין או בא כוח הודיעו לבית הדין לאחר מתן ההחלטה או פסק הדין שנבצר מהם להגיש הודעה לפי פסקה (2) ונימקו מדוע נבצר מהם להגיש את ההודעה קודם למתן ההחלטה או פסק הדין, יבטל או יתקן בית הדין בהחלטה או בפסק הדין את תוצאות אי הגשת המסמך או אי ההגעה לדיון ובכלל זה תוצאות לעניין מניין הימים לפי החוק להסדר התדיינויות בסכסוך משפחה, התשע"א-2014

רפי רכס: בדרך כלל, כמו בערעורים, אפשרות של ערעור, כותבים את זה אבל זה לא מוזכר בתקנות עצמן

רפי רכס:  גם כאן זה כך

רפי רכס:  לא מקובל להכניס את זה בתקנות

שמחה רוטמן: בסדר

נועה ברודסקי לוי: תחילה     תוקפן של תקנות אלה ביום כ' בטבת התשפ"ד (1 בינואר 2024)

שמחה רוטמן: מי בעד אישור התקנות בנוסח שהוקרא? 2

שמחה רוטמן:  מי נגד? אין מתנגדים

שמחה רוטמן:  מי נמנע? אין נמנעים

שמחה רוטמן: התקנות אושרו     

שמחה רוטמן: אני קובע כי התקנות אושרו פה אחד בנוסח הוועדה

שמחה רוטמן:  השינוי היחידי שעשינו הוא בתאריך

נועה ברודסקי לוי: אני בכל זאת אומר מילה על הרטרואקטיביות

נועה ברודסקי לוי:  מאשרים את זה ובעקרון זה לא אמור לפגוע אלא אמור להיות משהו מיטיב אבל עדיין בעייתי

שמחה רוטמן: נאמר ומוסכם

שמחה רוטמן:       תודה רבה

שמחה רוטמן:  ישיבה זו נעולה